
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	3 octombrie 2011 

	Nr.
	27/375 


R A P O R T
asupra propunerii legislative pentru modificarea şi completarea Legii nr.263/2010 privind sistemul unitar de pensii publice
În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 468 din 27 iunie 2011, cu dezbaterea pe fond, în procedură obişnuită, a propunerii legislative pentru modificarea şi completarea Legii nr.263/2010 privind sistemul unitar de pensii publice.
La întocmirea prezentului raport Comisia a avut în vedere:

· avizul negativ al Consiliului Legislativ (nr.397/04.04.2011)

· avizul negativ al Consiliului Economic şi Social (nr.852/25.03.2011)

· avizul negativ al Comisiei juridice, de disciplină şi imunităţi (nr.31/721/04.07.2011)

· avizul negativ al Comisiei pentru administraţie publică, amenajarea teritoriului şi echilibru ecologic (nr.26/352/07.09.2011)

· avizul negativ al Comisiei pentru apărare, ordine publică şi siguranţă naţională (nr.32/230/06.09.2011)

· avizul negativ al Comisiei pentru drepturile omului, culte şi problemele minorităţilor naţionale (nr.25/441/13.09.2011)

· punctul de vedere negativ al Guvernului (nr.1136/13.05.2011).

Propunerea legislativă are ca obiect de reglementare completarea art.113 alin.(1) din Legea nr.263/2010 privind sistemul unitar de pensii publice, cu modificările şi completările ulterioare, astfel încât angajaţii din instituţiile statului, care au rolul de a aplica legea şi care au atribuţii de a asigura ordinea şi siguranţa naţională, condamnaţi pentru fapte de corupţie printr-o hotărâre definitivă şi irevocabilă, îşi pierd dreptul la pensie pentru perioada lucrată până la data săvârşirii faptei.   
Comisia propune Plenului Camerei Deputaţilor respingerea  iniţiativei legislative deoarece dispoziţiile acesteia încalcă dreptul la pensie a cetăţenilor, statuat de art.47 alin.(2) din Constituţia României şi nu respectă principiul contributivităţii prevăzut de art.2 lit.c) din Legea nr.263/2010 privind sistemul unitar de pensii publice.
Propunerea legislativă face parte din categoria legilor organice, conform prevederilor art.73 alin.(3) din Constituţia României, republicată.

La dezbaterile care au avut loc în şedinţa comisiei din 28 septembrie 2011 au participat, în conformitate cu prevederile art.55 din Regulamentul Camerei Deputaţilor, din partea Ministerului Muncii, Familiei şi Protecţiei Sociale:

- d-l Nicolae Ivăşchescu – Secretar de Stat 

- d-na Georgeta Jugănaru – director

- d-na Georgeta Modiga – Secretar General C.N.P.P.
La lucrările comisiei au fost prezenţi 22 deputaţi, din totalul de 27 membri ai comisiei.
Raportul comisiei a fost adoptat cu majoritate de voturi (o abţinere).
Propunerea legislativă a fost respinsă de Senat în şedinţa din 22 iunie 2011.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 

PREŞEDINTE,




SECRETAR,


Victor Paul Dobre



Kerekes Karoly

Şef serviciu Elena Mesaroş

Întocmit,

Expert parlamentar Geta Doană 

